text: Ses trois filles toutes montées
   Vinrent iluec ; car plus hastées
   S'estoient qu'eles onques porent,
   Pour le desirrier qu'eles orent
   De tost venir là où cuidoient
   Cele dont forment convoitoient
   K'à li peüssent tost venir
   Pour li baisier et conjoïr.
   Bien sembloient filles de roi;
   Car si riche erent h conroi
   Et li atours de toutes trois,
   De sambues, de palefrois
   Et de tout l'autre remanant,
   Que c'estoit merveille très grant
   De veöir la très grant richour
   Qui estoit en leur noble atour.
  